اسلام آباد (اے پی پی) چیئرمین سینیٹ محمد صادق سنجرانی کورونا نا دین آن اٹلی ٹی مروک آ جانی نسخان آ است ہسونی نا درشانی ءِ کرسا پارے کہ دا دین انا حالیت اٹ دنیا ءِ بھلا چیلنج آتا مون تروک ءِ۔ اٹلی ٹی مروک آ جانی نسخان آ دلی افسوز مس۔ پاکستانی پارلیمنٹ و الس نا کنڈآن دلی ہڑزخواہی کیوہ، پاکستان دا دین انا مون ءِ توننگ کن اٹلی تون ہروڑ انا کمکاری نا خواہندار ءِ، ہڑتوم آ ملک آتے ٹی کورونا نا سوب آن مون تروک مشکل آتا مون ءِ توننگ کن تین پہ تینی کمکاری ءِ مون آ دننگ المی ءِ، ایوان بالا ٹی پاکستان اٹلی سنگتی پڑک ءِ پین فعال کننگک۔ داخیال آتا درشانی ءِ او اٹلی نا سفیر اندریز فراریز تون گپ وتران کرسا کرے ہرا سے شنبے نادے آ داڑے اوڑتون اوڑدہی کرے۔ اوڑدہی ٹی ہڑتوم آ ملک آتا نیام اٹ ہڑتوم آ کنڈآتا تعلقداری تے پین سوگو کننگ آ امنا کننگا۔ اوڑدہی ٹی چیئرمین سینیٹ پارے کہ کوروناوائرس نا حالیت اٹ دنیا ءِ بھلا چیلنج آتا مون تروک ءِ۔ اٹلی ٹی کورونا نا دین آن مروک آ جانی نسخان آ است ہسونی مس۔ پارلیمنٹ و الس نا کنڈآن دلی ہڑزخواہی ءِ امنا کیر۔
